text: Brand-guru til Fredericia 
  03 februar 2012 kl. 09.49
  Manden bag Manchester Uniteds kommercielle succes skal hjælpe Vejle Boldklub Kolding.
  Casper Stylsvig er global sponsorship director i en af verdens rigeste og mest succesrige fodboldklubber. Nemlig Manchester United. I dag fredag holdt han i Fredericia foredrag med gode råd og inspiration til interesserede.
  
  Headhuntet 
  Casper Stylsvig regnes for at besidde et af de mest indflydelsesrige og magtfulde job i international fodbold. Tdligere arbejdede han som brand manager i en anden meget kendt og meget rig klub: Spanske FC Barcelona.
  
  Brink lytter
  Kim Brink - ny direktør i Vejle Boldklub Kolding - var med til foredraget, som SportConcept International og business in sport arrangerede. Måske kan Kim Brink nu sætte gang i en ny erhvervsmæssig succes for fodboldklubben, der spiller i 1. division.
  
  Ikke kun fodbold 
  - Vi må erkende, at Vejle Boldklub Kolding ikke kun er fodbold, men også er en forretning. Der er næppe nogen tvivl om, at vi i højere grad må se nærmere på den del, siger han.
  